b"\n_START_ARTICLE_\nJavier Fuego Mart\xc3\xadnez\n_START_SECTION_\nTraject\xc3\xb2ria esportiva\n_START_PARAGRAPH_\nVa formar-se com a futbolista a les categories inferiors del Real Sporting de Gij\xc3\xb3n, i va debutar al primer equip durant la temporada 2001-02 a Segona Divisi\xc3\xb3. Va restar cinc temporades m\xc3\xa9s a l'equip asturi\xc3\xa0 fins que va fitxar pel Llevant UE la temporada 2007-08, i va debutar a primera divisi\xc3\xb3 el 26 d'agost de 2008 a Mallorca._NEWLINE_La temporada 2008-09, despr\xc3\xa9s del descens del Llevant a Segona Divisi\xc3\xb3, va deixar el club, que patia una greu crisi econ\xc3\xb2mica, signant pel Recreativo de Huelva per tres anys. El 2010 firm\xc3\xa0 contracte amb el Rayo Vallecano, equip amb el qual va aconseguir l'ascens a primera divisi\xc3\xb3 en la campanya 2010/11. El dia 10 de novembre de 2012, en la jornada 11 de la temporada 2012-13, va arribar a la xifra de cent partits disputats a Primera Divisi\xc3\xb3 davant del RC Celta de Vigo._NEWLINE_El gener de 2013, mesos abans que la temporada acab\xc3\xa9s, s'anunci\xc3\xa0 que Fuego no renovaria el seu contracte amb el Rayo, i va arribar a un acord per tres anys amb el Val\xc3\xa8ncia CF l'u de juliol de 2013 Fuego va debutar amb el Val\xc3\xa8ncia contra el M\xc3\xa0laga CF, amb una vict\xc3\xb2ria per 1-0 a casa.\n_START_SECTION_\nEspanyol\n_START_PARAGRAPH_\nEl 13 d'agost de 2016, Fuego va signar contracte per tres anys amb el RCD Espanyol.\n_START_SECTION_\nVila-real\n_START_PARAGRAPH_\nEl 30 de gener de 2018, Fuego va fitxar pel Vila-real CF amb un contracte per dos anys, a canvi de 750.000 euros; l'entrenador del RCD Espanyol, Quique S\xc3\xa1nchez Flores, es va mostrar contrari a aquest trasp\xc3\xa0s.\n_START_SECTION_\nSelecci\xc3\xb3 espanyola\n_START_PARAGRAPH_\nHa estat internacional amb la selecci\xc3\xb3 de futbol sub-22 d'Espanya, amb la qual es va proclamar campi\xc3\xb3 dels Jocs del Mediterrani de 2005."